sasicodes/solvari-1 huggingface dataset:
அதனால்தான் தங்கள் காலத்தில் மற்றும் போலிஸ் மூலமாக ஆயுதங்களைக் கீழே போடச்செய்வதில் தீர்வினை எதிர்நோக்கி நின்ற வெல்ஸ் மற்றும் ஓட்டோ பௌவர் இன் பாதச்சுவடுகளைப் பின்பற்றி கஷான் பயணம் செய்து கொண்டிருக்கிறார்.
இறுதியில் சிறுஉடமையாளர்களின் நம்பிக்கையை இழக்கத் தொடங்கியிருக்கும் நாடாளுமன்ற பிழைப்புவாதிகளுடன் கூட்டணி சேருவதைக் காட்டி வியர்வை சிந்தும் சிறு உடமையாளர்களுடனான கூட்டணியாக அவர் சித்தரிக்கிறார்.
ஜனநாயக சுரண்டல்வாதிகளுக்கு எதிராக விவசாயி மற்றும் கைவினைஞரது அரும்புவிடத்தொடங்கும் கிளர்ச்சியை ஊக்குவிப்பதை விட்டு இந்தக் கலகத்தை பாட்டாளி வர்க்கத்துடனான ஒரு கூட்டணியை நோக்கிய திசையில் வழிநடத்துவதற்கு பதிலாக கஷான் பொது முன்னணி இன் அங்கீகாரத்தைக் கொண்டு திவாலாகிப் போன தீவிரப்போக்கினர்களை ஆதரிப்பதற்கும் அதன்மூலம் மிக சுரண்டப்படுகின்ற குட்டி முதலாளித்துவத்தின் கலகத்தை பாசிசத்தின் பாதையில் செலுத்துவதற்கும் தயாரிப்பு செய்து கொண்டிருக்கிறார்.
ஸ்ராலினிஸ்டுகளை பொறுத்தவரை பாசிசத்தை போலவே பாசிச விரோதமும் கூட ஸ்தூலமான கருத்துருக்கள் கிடையாது மாறாக அவர்கள் கைக்குச் சிக்குவதை திணித்துக் காட்டத்தக்க இரண்டு பெரும் வெற்றுக் கோணிப்பைகள்தான் அவை.
உண்மையில் பார்த்தால் எப்படி தீவிரமயப்பட்ட குட்டி முதலாளித்துவத்தை சுரண்டிக் கொண்டவராக ஏரியோ இருந்தாரோ அதைப்போல குட்டி முதலாளித்துவத்தின் பாசிசப் பிரிவின் முதலாளித்துவ சுரண்டல்தாரர் தான் டுமேர்க்.
டுமேர்க் எப்போதும் தனக்குப் பிடித்தமான பாசிசவிரோதி யாக இருக்கிறார் ஏனென்றால் பிரச்சினை நிச்சயமின்றி இருக்கின்ற ஒரு உள்நாட்டுப் போரைக் காட்டிலும் பெரு மூலதனத்தின் ஒரு இராணுவ மற்றும் போலிஸ் சர்வாதிகாரத்தை அவர் தெரிவு செய்கிறார்.
பாசிசத்தின் மீது கொண்ட அச்சத்தாலும் அதனை விட அதிகமாய் பாட்டாளி வர்க்கத்தின் மீது கொண்ட அச்சத்தினாலும் பாசிசவிரோதி டலாடியே டுமேர்க் உடன் இணைகிறார்.
இவ்வாறாக பாசிசத்துக்கு எதிராக தீவிரப்போக்கினர் உடன் கூட்டணி வைக்கும் யோசனை குறித்த பிரயோசனமற்ற தன்மையை ஒரு ஆரம்ப மார்க்சிச ஆய்வே எடுத்துக்காட்டி விடுகிறது ஃபுரோசார் மற்றும் கஷான் இன் அரசியல் பகல் கனவுகள் எத்தனை விநோதமானது எத்தனை பிற்போக்குத்தனமானது என்பதை தீவிரப்போக்கினர்களே மிகவும் கஷ்டப்பட்டு செயலில் செய்து காண்பிப்பார்கள்.
போராடுவதற்கு அமைப்புகள் ஊடகங்கள் கூட்டங்கள் மற்றும் இன்ன பிற போராட்ட சாதனங்களையும் கருவிகளையும் பாதுகாத்து வைப்பதும் வலுப்படுத்தி வைப்பதும் அவசியமாகும்.
அதிகாரத்திற்கு நேரடியாக போராடுவதற்கு அது இன்னமும் மிகப் பலவீனமாகத்தான் இருக்கிறது என்றாலும் தொழிலாளவர்க்க அமைப்புகளை கொஞ்சம் கொஞ்சமாக சாய்க்க முனைவதற்கும் தாக்குதல்கள் மூலமாகத் தனது படையணிகளுக்கு உரமூட்டுவதற்கும் அத்துடன் தொழிலாளர்களது படையணிகளிடையே குழப்பத்தையும் சொந்தப் படைவலிமையில் நம்பிக்கையின்மையையும் விதைக்குமளவுக்கும் அது போதுமான அளவு பலம் வாய்ந்ததாக இருக்கிறது.
உடல்ரீதியான போராட்டம் அனுமதிக்கப்படாதது அல்லது நம்பிக்கையற்றது என்று கூறி பாசிசக் காவலரை ஆயுதங்களை கீழே போடச் செய்ய டுமேர்க் இடம் கோரிக்கை வைப்பவர்கள் மூலம் பாசிசம் நனவற்று உதவி செய்பவர்களைக் காண்கிறது.
பாட்டாளி வர்க்கத்திற்கு பொய்யான நம்பிக்கைகள் என்ற இனிப்புக்கலந்த விஷத்தை காட்டிலும் அதிலும் குறிப்பாக நடப்பு நிலைமையில் மிக ஆபத்தானது வேறொன்றும் இல்லை.
தொழிலாளர் அமைப்புகளின் தரப்பில் இருந்து முன்வைக்கப்படுகின்ற நெகிழ்ந்த அமைதிவாத த்தைக் காட்டிலும் பாசிஸ்டுகளின் ஆணவத்தை அதிகரிப்பது வேறொன்றுமில்லை.
இப்போதைக்கு எதையேனும் ஏற்பது செயல்படாதன்மை போராட்டத்திற்கு விருப்பமின்றி இருப்பது இவற்றைக் காட்டிலும் நடுத்தர வர்க்கங்களுக்கு தொழிலாள வர்க்கத்தின் மீது நம்பிக்கையை அழிப்பன வேறெதுவுமில்லை.
மற்றும் குறிப்பாக தினந்தோறும் ஐக்கிய முன்னணி பாசிசத்திற்கு எதிரான ஒரு தடை ஐக்கிய முன்னணி அனுமதிக்காது பாசிஸ்டுகளுக்கு துணிச்சல் வராது என்றெல்லாம் எழுதுகிறது.
தொழிலாளர்கள் சோசலிஸ்டுகள் மற்றும் கம்யூனிஸ்டுகளிடம் ஒரு விடயத்தை பட்டவர்த்தனமாகச் சொல்வது அவசியம் கற்பனைவளம் செறிந்த பொறுப்பற்ற பத்திரிகையாளர்கள் மற்றும் பிரசங்கவாதிகளின் வார்த்தையாடல்களில் சிக்கி தூக்கத்தில் ஆழ்ந்துவிட உங்களை நீங்கள் அனுமதிக்காதீர்கள்.
அல்லது க்கு எதிராக பாசிசப் படைகள் ஏதேனும் தாக்குதல் நடத்தும்போது கம்யூனிஸ்ட் படையணிகள் சோசலிஸ்ட் படையணிகளின் உதவிக்கு வருகிறது அல்லது சோசலிஸ்ட் படையணிகள் கம்யூனிஸ்ட் படையணிகளின் உதவிக்கு வருகிறது என்ற நிலையில் ஐக்கிய முன்னணி தனது பெருமதிப்பை வெளிப்படுத்தும்.
ஆனால் அதற்கு பாட்டாளி வர்க்க போராடும் படையணிகள் இருக்க வேண்டும் கல்வியூட்டப்பட வேண்டும் பயிற்சியளிக்கப்பட வேண்டும் ஆயுதபாணியாக்கப்பட வேண்டும்.
பாதுகாப்புக்கான அமைப்பு ஒன்று அதாவது தொழிலாளர் குடிமக்கள்படை இல்லாத பட்சத்தில் மற்றும் ஐக்கிய முன்னணியின் சர்வவியாபகத்தன்மை குறித்து விரும்பும் எண்ணிக்கையில் கட்டுரைகள் எழுதலாம் ஆனால் பாசிஸ்டுகள் நன்கு தயாரித்து தொடுக்கக் கூடிய முதல் தாக்குதலிலேயே இந்த இரண்டு பத்திரிகைகளுமே தற்காத்துக் கொள்ள இயலாத நிலையில் தங்களைக் காணும்.
தொழிலாளர் குடிமக்கள்படையை எதிர்ப்பவர்கள் இரண்டு தொழிலாள வர்க்கக் கட்சிகளிலுமே ஏராளமாகவும் மிக செல்வாக்குடனும் இருக்கிறார்கள்.
ஆனால் போராடும் அமைப்புகள் இல்லாமல் சிறப்புப் பயிற்சி பெற்ற காரியாளர்கள் இல்லாமல் ஆயுதங்கள் இல்லாமல் இந்த வெகுஜனங்களின் தற்காப்பு என்பது என்ன?
பாசிசத்திற்கு எதிராக தற்காத்துக் கொள்ளும் விடயத்தை ஒழுங்கமைவற்ற தயாரிப்பில்லாத வெகுஜனங்கள் தாங்களே கவனித்துக் கொள்ளும்படி விடுவதென்பது பொன்ரியுஸ் பிலாற் இன் பாத்திரத்தை விட ஒப்பிடமுடியாத அளவு கீழான ஒரு பாத்திரத்தை ஆற்றுவதைப் போன்றதாகும்.
ஆனால் ஒழுங்கமைந்த போரிடும் படையணிகள் இல்லாமல் போனால் மிகத் தீரமான பரந்த வெகுஜனங்களும் கூட கொஞ்சம் கொஞ்சமாக பாசிச கும்பல்களால் தகர்க்கப்பட்டு விடுவார்கள்.
குடிமக்கள் படையை அமைக்க அழைப்புவிடுவது சில எதிர்ப்பாளர்களை பொறுத்தவரை நிச்சயமாகச் சொல்லலாம் அவர்கள் அதிக கவனம் கொள்ளாதவர்கள் மற்றும் குறைந்த நேர்மை கொண்டவர்கள் என்பதை ஆத்திரமூட்டலில் ஈடுபடுவதாகும்.
தொழிலாளர் அமைப்புகளைப் பாதுகாப்பதற்கான அவசியம் என்பது முழுமையான சூழ்நிலையில் இருந்து பாய்வதாக இருக்கின்ற பட்சத்தில் தொழிலாளர் குடிமக்கள் படையை உருவாக்குவதற்கு ஒருவர் எப்படி அழைக்காமல் இருக்க முடியும்?
ஒரு குடிமக்கள்படை உருவாக்கம் என்பது பாசிசத் தாக்குதல்களுக்கும் அரசாங்க ஒடுக்குமுறைக்குமாய் ஆத்திரமூட்டி விடுகிறது என்பதே அநேகமாக அவர்கள் கூற வருவதாக இருக்கலாம்.
தொழிலாளர்கள் தங்களது வர்க்கப் போராட்டத்தின் மூலமாக எதிர்வினைக்கு ஆத்திரமூட்டுகிறார்கள் என்பதையே தாராளவாதம் எப்போதும் கூறிவந்திருக்கிறது.
இதே குற்றச்சாட்டைத்தான் சீர்திருத்தவாதிகள் எப்போதும் மார்க்சிஸ்டுகளை நோக்கியும் மென்ஷிவிக்குகள் எப்போதும் போல்ஷிவிக்குகளை நோக்கியும் கூறி வந்திருக்கிறார்கள்.
இந்தக் குற்றச்சாட்டுகள் எல்லாம் இறுதி பகுப்பாய்வில் ஒடுக்கப்பட்டவர்கள் எதிர்ப்புதெரிவிக்காமல் இருந்தால் ஒடுக்குபவர்கள் அவர்களை ஏன் அடிக்கப் போகிறார்கள் என்ற ஆழ்ந்த சிந்தனையாகவே சென்று முடிகிறது.
இனி தீமையை வன்முறை கொண்டு எதிர்ப்பதில்லை என்ற தத்துவத்தை அபிவிருத்தி செய்ய விரும்புமாயின் அது தனது அடையாளச்சின்னமாக இருக்கும் அக்டோபர் புரட்சியின் சின்னமான சுத்தியல் அரிவாளை எடுத்து விட்டு காந்திக்கு பால் கொடுத்துக் கொண்டிருக்கும் கருணை ததும்பும் ஆட்டுக்குட்டியின் சின்னத்தை வைத்துக் கொள்ளலாம்.
ஆனால் தொழிலாளர்களை ஆயுதபாணியாக்குவதற்கு ஒரு புரட்சிகர சூழ்நிலை மட்டுமே சரியான சந்தர்ப்பமாக இருக்கும் அந்த சந்தர்ப்பம் இன்னும் வரவில்லை அல்லவா.
இந்த ஆழமான வாதத்தின் அர்த்தம் சூழ்நிலை புரட்சிகரமாக ஆகின்ற வரைக்கும் தொழிலாளர்கள் தாங்கள் படுகொலை செய்யப்படுவதை அனுமதிக்க வேண்டும் என்பதாகவே வருகிறது.
நேற்று மூன்றாவது காலகட்டத்தை உபதேசித்தவர்கள் இப்போது அவர்கள் கண்முன்பாக நடந்து கொண்டிருப்பதை காண விருப்பமில்லாதவர்களாக இருக்கிறார்கள்.
அமைதியான இயல்பான ஜனநாயகவயமான சூழ்நிலை அகன்று ஒரு சூறாவளியான அதிமுக்கியமான மற்றும் ஸ்திரமற்ற சூழ்நிலை வந்து சேர்ந்திருக்கிறது அது தன்னை ஒரு புரட்சிகர சூழ்நிலையாகவோ அல்லது எதிர்புரட்சிகர சூழ்நிலையாகவோ உருமாற்றிக் கொள்ள முடியும் என்பதால்தானே ஆயுதங்கள் குறித்த பிரச்சினையே முன்னால் வந்திருக்கிறது.
முன்னேறிய தொழிலாளர்கள் தங்கள் மீது தண்டனை பயமின்றி தாக்குதல் தொடுக்கப்படுவதையும் கொஞ்சம் கொஞ்சமாக தாங்கள் தோற்கடிக்கப்படுவதையும் அனுமதிப்பார்களா அல்லது ஒடுக்கப்பட்டவர்களின் தைரியத்தை தட்டியெழுப்பி அவர்களைத் தமது பதாகையைச் சுற்றி ஐக்கியப்படுத்தி ஒவ்வொரு அடிக்கும் தமது சொந்த பதிலடியைக் கொடுப்பார்களா என்பதைப் பொறுத்தே எல்லாவற்றுக்கும் மேலாக இந்த மாற்றீடு அமைந்திருக்கும்.
குடிமக்கள்படை ஜேர்மன் பாட்டாளி வர்க்கத்தை தோல்வியில் இருந்து பாதுகாத்து விடவில்லை என்று பிரெஞ்சு ஸ்ராலினிஸ்டுகள் இப்போது வாதிட்டுக் கொண்டிருக்கிறார்கள்.
நேற்றுத்தான் அவர்கள் ஜேர்மனியில் தோல்வி எதனையும் காணவில்லை என்று முற்றிலுமாய் மறுத்ததோடு ஜேர்மன் ஸ்ராலினிஸ்டுகளின் கொள்கையானது ஆரம்பத்திலிருந்து முடிவு வரை சரியாகத்தான் இருந்தது என்று திட்டவட்டமாகக் கூறிவந்தார்கள்.
இவ்வாறாக ஒரு பிழையில் இருந்து அதற்குக் கொஞ்சமும் சளைப்பில்லாத எதிர்முனையில் இருக்கும் இன்னொரு பிழைக்காய் அவர்கள் தாவுகிறார்கள்.
இதனிடையே ஜேர்மனியில் ஸ்ராலினிசத்தின் கொள்கை சமூக பாசிசமே பிரதான எதிரி தொழிற்சங்கங்களின் பிளவு தேசியவாதத்துடனும் சதிக்கவிழ்ப்பு வாதத்துடனுமான நெருக்கம் தான் பாட்டாளி வர்க்கத்தின் முன்னணிப்படை தனிமைப்படுவதற்கும் அது உடைந்து நொருங்குவதற்கும் மரணகரமாக அழைத்துச் சென்றது.
குடிமக்கள் படையின் அமைப்பு என்றாலே அது சாகசங்களுக்கு இட்டுச் செல்வது தான் எதிரியை ஆத்திரமூட்டுவதுதான் அரசியல் போராட்டத்தை உடலியல்ரீதியான போராட்டத்தைக் கொண்டு பதிலீடு செய்வதுதான் என்று கூறுவதெல்லாம் அபத்தமானது.
உண்மையில் முன்னணிப் படையின் வலிமையான அமைப்பாக குடிமக்கள் படைதான் சாகசங்களுக்கு எதிராக தனிநபர் பயங்கரவாதத்திற்கு எதிராக இரத்தம் தோய்ந்த தன்னிச்சையான வெடிப்புகளுக்கு எதிரான உறுதிபட்ட பாதுகாப்பாக அமைகிறது.
அதேநேரத்தில் பாசிசம் பாட்டாளி வர்க்கத்தின் மீது திணிக்கின்ற உள்நாட்டுப் போரை ஆகக் குறைந்தபட்சமாக குறைப்பதற்கான ஒரே உகந்த வழி குடிமக்கள்படை மட்டுமே.
புரட்சிகர சூழ்நிலை இல்லாத ஒரு சூழ்நிலையிலும் கூட தொழிலாளர்களை அவ்வப்போது அப்பாவின் பிள்ளை தேசப்பற்றுவாதிகளை அவர்களது சொந்த வழியில் திருத்துவதற்கு விட்டுப் பார்ப்போம் அப்போது புதிய பாசிசக் குழுக்களுக்கு ஆள் சேர்ப்பது ஒப்பிடமுடியாத அளவுக்கு மிகக் கடினமானதாக ஆகிவிடும்.
பாசிஸ்டுகள் முதலாளித்துவ ஆட்சியின் விளைபொருள் என்ற காரணத்தால் அவர்களுக்கு எதிராக ஒருவர் தன்னையே காத்துக் கொள்வது சாத்தியமில்லையாம்.
அதாவது சமகால சமூகக் கொடுமைகள் அத்தனையுமே முதலாளித்துவ அமைப்புமுறையின் விளைபொருட்கள் என்பதால் ஒட்டுமொத்த போராட்டத்தையும் நாம் கைதுறந்து விட வேண்டும் போலும்.
பாசிஸ்டுகள் ஒரு புரட்சிகரவாதியைக் கொல்லும்போதோ அல்லது ஒரு பாட்டாளி வர்க்க செய்தித்தாளை கொளுத்தும்போதோ தொழிலாளர்கள் தத்துவார்த்தரீதியாக இப்படி பெருமூச்சு விட்டுக் கொள்ளலாம் அடடா கொலைகளும் தீவைப்புகளும் முதலாளித்துவ அமைப்புமுறையின் விளைபொருட்கள் அல்லவா அதன்பின் மன உளைச்சல் குறைந்து வீடு சென்று சேரலாம்.
வர்க்க எதிரிக்கு ஒட்டுமொத்த அனுகூலத்தையும் வழங்கும் விதமாக மார்க்சின் போர்க்குண தத்துவத்தை விதிவசவாத மண்டியிடலைக் கொண்டு இடம்பெயர்க்கிறார்கள்.
ஆனால் இன்னொரு பக்கத்தில் பாட்டாளி வர்க்கத்தின் துயரமும் கலகமும் அதிகரித்திருப்பதும் கூட வர்க்கப் போராட்டம் கூர்மையடைந்திருப்பதன் விளைபொருள் தான்.
பின்னர் ஏன் இன் மார்க்சிஸ்டுகளுக்கு பாசிசக் குழுக்கள் எல்லாம் முதலாளித்துவத்தின் நியாயமான விளைபொருளாகவும் தொழிலாளர்களது குடிமக்கள்படை மட்டும் ட்ரொட்ஸ்கிஸ்டுகளின் முறைதவறிய விளைபொருளாகவும் தெரிகிறது?
பல்வேறு நாடுகளின் பாசிஸ்டுகளும் தமது கைத்துப்பாக்கிகளுடன் தொடங்கி தொழிலாளர்களது அமைப்புகளின் ஒட்டுமொத்த அமைப்புமுறையை அழிப்பதில் தான் வந்து முடிந்தார்கள்.
ஆயுதந்தாங்கி தாக்குதல் தொடுக்கும் எதிரியை முறையான ஆயுதம் தாங்கிய தற்காப்பின் மூலமாக அல்லாமல் நமது முறையின் போது தாக்குதலுக்கு செல்லாமலும் வேறு எப்படித் தடுத்து நிறுத்த முடியும்?
அப்படியானால் பாசிஸ்டுகளிடையே இருக்கும் சுயாதீனமான ஆயுதமேந்திய படையணிகள் எல்லோரும் பிற்போக்குத்தனமான வெகுஜனங்களில் இருந்து துண்டிக்கப்படுவதில்லையே அதற்கு நேர்மாறாக தமது நன்கு ஒருங்கிணைக்கப்பட்ட தாக்குதல்கள் மூலமாக வெகுஜனங்களின் துணிவை தட்டியெழுப்பவும் அவர்களை உறுதிப்படுத்துவும் முடிகிறதே அது எப்படி?
ஒருவேளை பரந்துபட்ட பாட்டாளி வர்க்கம் போராடும் தரத்தில் வர்க்கத்தன்மை இழந்த குட்டி முதலாளித்துவ வர்க்கத்தைக் காட்டிலும் தாழ்ந்தவர்களோ?
நம்பிக்கையற்ற வகையில் சிக்கிக் கொண்ட இறுதியாக தயங்கத் தொடங்குகிறது வெகுஜன தற்பாதுகாப்புக்கு சிறப்பு தற்காப்புக் குழுக்களை உருவாக்குவது அவசியமாகவே தோன்றுகிறது.
ஒருவர் வெகுஜனத் தற்காப்பு குறித்து கூட பேசலாம் ஆனால் சுய பாதுகாப்புக் குழுக்கள் பற்றிப் பேசுவது சாத்தியமில்லாதது ஏனென்றால் குழுக்களுக்கான நோக்கம் அவை தம்மைப் பாதுகாத்துக் கொள்வது பற்றியதல்ல மாறாக தொழிலாளர் அமைப்புகளைப் பாதுகாப்பது பற்றியதாகும்.
ஆட்சிக்கவிழ்ப்புவாத த்திற்குள் விழுந்து விடாமல் இருக்கும் பொருட்டு சுய பாதுகாப்புக் குழுக்கள் ஆயுதங்களைப் பயன்படுத்துவதைக் கைதுறந்து விட வேண்டும் என்று சொல்கிறது.
இந்தச் சாமியார்கள் தொழிலாள வர்க்கத்தை ஒரு கத்தியைக் கூட அதன் கையில் கொடுக்கக் கூடாது என்று சொல்லக் கூடிய அளவுக்கு அதனை ஒரு குழந்தை போல் நடத்துகிறார்கள்.
இன்னும் தவிர இந்தக் கத்திகள் நமக்குத் தெரியும் களின் ஏகபோகமாக இருக்கின்றன முறைப்படியான முதலாளித்துவ விளைபொருளான இவர்கள் கத்திகளின் துணைகொண்டு ஜனநாயக அமைப்புமுறையை தூக்கிவீசியிருக்கிறார்கள்.
ஆனால் பாட்டாளி வர்க்கம் ஒரு படுபயங்கர தோல்வியைக் கண்டால் எப்படியிருந்தாலும் அது ஆட்சிக்கவிழ்ப்புவாத குற்றவுணர்ச்சிக்கு ஆட்பட வேண்டியிருக்காது.
பசுமையாய் நினைவிலிருக்கும் மூன்றாவது காலகட்டத்தின் போது இன் மூலோபாயவாதிகள் எல்லாம் முற்றுகைப் பித்துப் பிடித்து அன்றாடம் வீதிகளை கைப்பற்றி தமது படோடாப செயல்களைப் பகிர்ந்து கொள்ளாத அனைவரையும் சமூக பாசிஸ்ட்டுக்கள் என்று முத்திரை குத்திய சமயத்திலேயே நாம் முன்கணித்தோம் இந்த கண்ணியவான்கள் எல்லோரும் இலேசாக தங்கள் விரல் நுனிகளை சுட்டுக் கொள்ளட்டும் அந்தக் கணமே ஆக மோசமான சந்தர்ப்பவாதிகளாக எப்படி மாறுகிறார்கள் என்பதை நாம் காணப் போகிறோம்.
சோசலிஸ்ட் கட்சிக்குள்ளாக குடிமக்கள்படைக்கு ஆதரவாக கருத்து பெருகி வலுப்பெற்றுக் கொண்டிருக்கின்ற ஒரு நேரத்தில் கம்யூனிஸ்ட் கட்சி என்று அழைக்கப்படுவதன் தலைவர்கள் முன்னேறிய தொழிலாளர்கள் தங்களை போராட்ட அணிவரிசையில் ஒழுங்கமைத்துக் கொள்வதற்கான விருப்பத்தை தணிப்பதற்கு தண்ணீர்க் குழாயை தேடி ஓடுகிறார்கள்.
சோசலிஸ்ட் கட்சியின் அங்கத்தவர்களுக்குள் சில சமயம் இந்த ஆட்சேபத்தைக் கேட்க முடிகிறது ஒரு குடிமக்கள்படை உருவாக்கப்பட வேண்டும்தான் ஆனால் அது குறித்து உரக்கக்கூற அவசியமில்லை.
இவ்விடயத்தின் நடைமுறைப் பக்கத்தை ஆர்வக்கோளாறுமிக்க கண்களில் இருந்தும் காதுகளில் இருந்தும் பாதுகாக்க விரும்புவதற்காக தோழர்களைப் பாராட்டுவது சிறந்ததே.
ஆனால் ஒரு குடிமக்கள்படையை நான்கு சுவர்களுக்குள்ளாக யாரும் பார்க்காமல் இரகசியமாகக் கட்டிவிடலாம் என்று சிந்திப்பது எத்தனை அப்பாவித்தனம்.
மில்லியன் கணக்கான ஆண் மற்றும் பெண் தொழிலாளர்களும் அவர்களுக்குப் பின்னால் விவசாயிகளும் குடிமக்கள்படையின் அவசியத்தைப் புரிந்து கொண்டு இந்த தன்னார்வமுள்ளவர்களை சுற்றி சிரத்தையான அனுதாபமும் செயலூக்கமான ஆதரவும் கொண்ட ஒரு சூழலை உருவாக்குகின்றபோது தான் அவர்கள் கிடைப்பார்கள்.
அரசியல் பிரச்சாரமானது வெளிப்படையாக கூட்டங்களிலும் தொழிற்சாலைகளிலும் வீதிகளிலும் மற்றும் பொதுச் சதுக்கங்களிலும் வெளிப்படையாக அபிவிருத்தி செய்யப்பட வேண்டும்.
அவர்கள் தொழிற்சாலை தொழிலாளர்கள் அவரவர் வேலை இடத்திற்கு தக்கபடி குழுவாக்கப்பட்டவர்களாக ஒருவருக்கொருவர் தெரிந்தவராக அத்துடன் எதிரி முகவர்களின் ஆத்திரமூட்டல்களுக்கு எதிராக தமது போராட்ட படையணிகளைப் பாதுகாப்பதில் மேல்மட்டத்தில் இருக்கும் அதிகாரிகளைக் காட்டிலும் மிக எளிதாகவும் மிக உறுதியாகவும் கையாளக் கூடியவர்களாக இருத்தல் வேண்டும்.
சதித்திட்ட ஆலோசனை அதிகாரிகள் எல்லாம் வெகுஜனங்கள் பகிரங்கமாக அணிதிரட்டப்பட்டிராத பட்சத்தில் அபாயத்தின் தருணத்தில் கையாலாகாத்தனமாக அந்தரத்தில் தொங்கிக் கொண்டிருப்பார்கள்.
ஆனால் தொழிலாளர்களுக்கு ஆயுதங்கள் எங்கே இருந்து வரும் என ஆட்சேபிக்கிறார்கள் நிதானத்தில் இருக்கும் எதார்த்தவாதிகள் அதாவது மிரட்சி கொண்ட பிலிஸ்டைன்கள்.
ஒருபக்கத்தில் பாசிஸ்டுகளிடம் இருக்கும் ஆயுதங்களை அரசின் ஆயுதங்கள் அளவிற்கு நம் புத்திசாலிகள் அடையாளம் காண்கிறார்கள்.
அதனால்தான் பாசிஸ்டுகளுடனான உடனடியான ஒரு ஆயுத மோதல் குறித்துப் பேசுகையில் பீரங்கிகள் மற்றும் டாங்கிகள் குறித்துப் பேசுவது தவறானது.
ஆனால் தொழிலாளர்கள் ஒரு உறுதியான புரட்சிகரத் தலைமை குறித்த நனவுடன் இருக்கும்போது அவர்கள் ஏராளமான எண்ணிக்கையில் இருக்கிறார்கள் மிகத் தீர்மானகரமானவர்களாக இருக்கிறார்கள் அத்துடன் மிக அர்ப்பணிப்புடன் இருக்கிறார்கள்.
மற்றைய இடங்களிலிருந்து கிடைப்பதற்கு மேலதிகமாக தொழிலாளர்கள் பாசிஸ்டுகளை திட்டமிட்டு நிராயுதபாணியாக்கி அதன் மூலமாகவும் தங்களை மேலும் ஆயுதபாணியாக்கிக் கொள்ள முடியும்.
பாசிஸ்டுகளது ஆயுதக் கிடங்குகளில் இருந்து இடம்மாறி தொழிலாளர்களது ஆயுதக் கிடங்குகளது கையிருப்பு அதிகரிக்கும் பட்சத்தில் வங்கிகளும் ட்ரஸ்டுகளும் அவர்களது கொலைப்படைகளுக்கு ஆயுதம் வாங்க நிதியளிப்பதில் இன்னும் கூடுதலாக கவனமுடையவர்களாகிவிடுவர்.
இந்த விடயத்தில் இந்த விடயத்தில் மட்டும் தான் அதிகாரிகள் உஷாராகி தொழிலாளர்களுக்கு கூடுதலாக ஆயுதங்களுக்கான ஒரு மூலவளத்தை வழங்க வேண்டாமெனக் கருதி பாசிஸ்டுகளுக்கு ஆயுதம் வாங்க நிதியாதாரம் செய்வதைத் தவிர்க்கவும் கூட உண்மையிலேயே தொடங்கி விடுவார்கள்.
ஒரு புரட்சிகர தந்திரோபாயம்தான் அதன் பக்க விளைபொருளாக அரசாங்கத்திடம் இருந்து சீர்திருத்தங்களை அல்லது சலுகைகளைக் கொண்டுவருகிறது என்பது நமக்கு நீண்ட காலமாகவே தெரிந்த விடயம் தானே.
விடயம் நம்மால் கையிலெடுக்கப்பட்டு விட்டது என்பதை உணரும்போது ஆயிரக்கணக்கில் துப்புக் கொடுப்பவர்களும் நட்புடன் உதவுபவர்களும் எல்லா திசைகளில் இருந்தும் தன்னார்வத்துடன் முன்வருவார்கள்.
தொழிலாளர் குடிமக்கள்படைக்கு ஐக்கிய முன்னணி ஒரு அழைப்புவிடுகின்ற அடுத்த நாள் இந்த எண்ணிக்கைக்கு மிக அதிகமானோர் தானாக முன்வந்து முன்நிற்பார்கள் என்பதில் எந்தவிதமான சந்தேகமுமில்லை.
ஒரு குடிமக்கள் படையை உருவாக்குவதற்கு இப்போது வரை ஏன் எந்த முயற்சியும் எடுக்கப்படவில்லை என்பதற்கு ஆயுதங்கள் இல்லையென்பதையோ அல்லது வேறு ஏதேனும் புறநிலையான காரணங்களையோ ஒருவர் காட்ட முனைந்தால் அது தன்னையும் முட்டாளாக்கி அடுத்தவர்களையும் முட்டாளாக்கும் வேலையாகும்.
பிரதான முட்டுக்கட்டை என்பது ஒரே முட்டுக்கட்டை என்றும் கூட சொல்லலாம் தொழிலாளர் அமைப்புகளது தலைவர்களின் பழமைவாத மற்றும் செயலற்ற சுபாவத்தில் தான் தனது வேர்களைக் கொண்டிருக்கிறது.
கீழே கொதித்துக் கொண்டிருக்கின்ற ஆற்றல்களுக்கு புரட்சிகர வடிகால் கொடுப்பதற்குப் பதிலாக மேலே இருந்து வரக்கூடிய அத்தனை வகை அதிசயங்களுக்குமாய் அவர்கள் நம்பிக்கை வைக்கிறார்கள்.
சோசலிஸ்ட் கட்சியின் தொழிலாளர்கள் தங்களது தலைவர்களை தொழிலாளர் குடிமக்கள் படையை உருவாக்குவதற்கு உடனடியாக கவனம் செலுத்துவதற்கோ அல்லது இளம் மற்றும் புது சக்திகளுக்கு வழிவிடுவதற்கோ நிர்ப்பந்திக்க வேண்டும்.
மறியல் போராட்டங்கள் இதில் இயலும்போது பேச்சுவார்த்தை நடக்கும் தேவையேற்பட்டால் வலிமை பிரயோகமாகும் இல்லாமலும் இது சிந்தித்துப் பார்க்க முடியாதது.
தத்துவார்த்த வழிமுறைகளுடன் உடல்ரீதியான வழிமுறைகளை பல்வேறு விகிதங்களில் எப்போதும் கலந்து தருகின்ற வர்க்கப் போராட்டத்தின் மிக அடிப்படையான வடிவம்தான் வேலைநிறுத்தம்.
அடிப்படையாக எப்படி வேலைநிறுத்தத்திற்கு மறியல் அவசியமாக இருக்கிறதோ அதேபோல பாசிசத்திற்கு எதிரான போராட்டம் ஒரு அரசியல் போராட்டம் அதற்கு ஒரு குடிமக்கள்படை அவசியமாகும்.
உடல்ரீதியான போராட்டத்தை கைவிடுவது குறித்து சிந்திக்கும் ஒருவர் அனைத்து போராட்டங்களையும் கைவிடவேண்டும் ஏனென்றால் சதை இல்லாமல் ஜீவன் மட்டும் உயிர் வாழ முடியாது.
மாபெரும் இராணுவத் தத்துவாசிரியரான இன் அற்புதமான வாக்கியத்தின் வழி சொல்வதாக இருந்தால் போர் என்பது பிறிதொரு வழியில் அரசியலின் தொடர்ச்சியே.
இதில் ஒன்றை இன்னொன்றுக்கு எதிராக நிறுத்துவதென்பது அனுமதிக்க முடியாதது ஏனென்றால் அரசியல் போராட்டம் உள் உந்துதலின் விசையால் ஒரு உடல்ரீதியான போராட்டமாக தன்னை மாற்றிக் கொள்கின்ற போது அதனை விருப்பத்திற்கேற்ப தடுத்து நிறுத்தி விடுவது சாத்தியமில்லாதது.
அரசியல் ஒரு பகிரங்க ஆயுத மோதலாக தப்பிக்கமுடியாது உருமாறுவதை காலத்தே முன்கணிப்பதும் அத்துடன் அந்த தருணத்திற்காக ஆளும் வர்க்கங்கள் எப்படித் தயாரிப்பு செய்து கொண்டிருக்கிறதோ அதைப் போல தனது அத்தனை சக்தியையும் பயன்படுத்தி தயாரிப்பு செய்வதும் ஒரு புரட்சிகரக் கட்சியின் கடமை ஆகும்.
பாசிசத்திற்கு எதிரான பாதுகாப்புக்காக குடிமக்கள்படையணிகள் என்பது பாட்டாளி வர்க்கத்தினை ஆயுதபாணியாக்குகின்ற பாதையில் முதல் படியே தவிர கடைசிப் படி அல்ல.
உற்பத்தி சாதனங்கள் அனைத்தும் அத்துடன் அதன் தொடர்ச்சியாய் அழிவு சாதனங்கள் அனைத்தும் அதாவது ஆயுதங்கள் மற்றும் அவற்றை உற்பத்தி செய்கின்ற தொழிற்சாலைகள் அனைத்தும் தொழிலாளர்களின் கரங்களில் வந்து சேர்கின்ற ஒரு தொழிலாளர் அரசில் மட்டுமே இந்த வேலைத்திட்டம் முழுமையடைவது என்பது சாத்தியமாக முடியும்.
பாட்டாளி வர்க்கம் ஆட்சிக்கு வருவதைத் தடுக்கும் பொருட்டு போலிஸ் மற்றும் இராணுவத்தின் உதவியுடன் இன்னும் டசின்கணக்கான ஆட்சிக்கவிழ்ப்புகளில் இறங்குவதற்கும் முதலாளித்துவ வர்க்கம் தயங்காது.
ஒவ்வொரு புரட்சியுமே பொருளாதார மற்றும் அரசியல் அபிவிருத்தியின் அணிவகுப்பினால் தயாரிக்கப்படுகிறது என்றபோதிலும் குரோதமான வர்க்கங்கள் இடையிலான பகிரங்கமான ஆயுதமேந்திய மோதல்களில் தான் அது எப்போதும் தீர்மானிக்கப்படுவதாய் இருக்கிறது.
ஒரு நெடிய அரசியல் கிளர்ச்சி நீண்டதொரு காலகட்டத்திற்கு பரந்த மக்களுக்குக் கல்வியூட்டல் மற்றும் ஒழுங்கமைத்தல் இவற்றின் விளைவாக மட்டுமே ஒரு புரட்சிகர வெற்றி என்பது சாத்தியமாக முடியும்.
இப்போதையப்போல மிக முக்கியமானதொரு சகாப்தத்தில் புரட்சியின் கட்சியானது தொழிலாளர்களுக்கு தங்களை ஆயுதபாணியாக்கிக் கொள்வதின் அவசியம் குறித்து இடைவிடாது போதிக்க வேண்டும் அத்துடன் குறைந்தபட்சம் பாட்டாளிவர்க்க முன்னணிப் படையேனும் ஆயுதபாணியாவதை உறுதிசெய்வதற்குத் தேவையான அத்தனையையும் செய்ய வேண்டும்.
அடுத்த நாடாளுமன்றத் தேர்தலில் தொழிற்கட்சிக்கு முழுமையான பெரும்பான்மை கிடைக்கும் என்று வைத்துக் கொள்வோம் இது உறுதி சொல்ல முடியாத விடயம் அக்கட்சியும் சோசலிச மாற்றங்களுக்கான பாதையைக் கையிலெடுக்கிறது என்றும் வைத்துக் கொள்வோம் இது நடப்பது அரிது அப்போதும் கூட அது பிரபுக்கள் சபையில் இருந்தும் வங்கிகளிடம் இருந்தும் பங்குச் சந்தையில் இருந்தும் அதிகாரத்துவத்தில் இருந்தும் ஊடகங்களிடம் இருந்தும் மிகக் கடுமையான எதிர்ப்பை உடனடியாகச் சந்திக்கும்.
கட்சி உடைவது தவிர்க்கமுடியாததாகி இடது கூடுதல் தீவிரமயப்பட்ட பிரிவானது ஒரு நாடாளுமன்ற சிறுபான்மை ஆகிவிடுமளவுக்கு இந்த எதிர்ப்பு இருக்கும்.
தொழிற்கட்சியின் தலைமையில் உள்ளவர்கள் எல்லாம் வெற்றிகளைக் கொண்டு பாட்டாளி வர்க்கத்தைத் தூங்க வைத்துக் கொண்டும் துரதிர்ஷ்டவசமான வகையில் இன் கண்ணுக்கினிய அற்புதங்களின் வழியாக பிரிட்டிஷ் நிகழ்வுகளைக் காண்பதற்கு நிர்ப்பந்திக்கப்பட்டும் இருக்கின்ற அதேநேரத்தில் உள்ளூராட்சித் தேர்தல்களினால் உஷாராகி பிரிட்டிஷ் முதலாளித்துவ வர்க்கம் ஒரு நாடாளுமன்றத்திற்குவெளியிலான போராட்டத்திற்கு செயலூக்கத்துடன் தயாரிப்பு செய்து கொண்டிருக்கிறது என்பதில் சந்தேகமே இல்லை.
உண்மையைச் சொல்லப் போனால் எந்த அளவுக்கு தொழிற்கட்சி உள்நாட்டு யுத்தத்திற்கு குறைவாகத் தயாரிப்பு செய்கிறதோ அந்த அளவு கொடூரமாக பாட்டாளி வர்க்கத்தின் மீது பிரிட்டிஷ் முதலாளித்துவ வர்க்கத்தால் அது திணிக்கப்படுவதாக இருக்கும்.
தங்களுக்குள்ளிருக்கும் இயலாமையை புறநிலை சாத்தியமின்மையாக தவறாகப் புரிந்து கொள்கின்ற ஐயுறவுவாதிகள் மீண்டுமொரு முறை ஆட்சேபிக்கிறார்கள்.
பாட்டாளி வர்க்கம்தான் ஆயுதங்களை உற்பத்தி செய்கிறது அவற்றை வேறு இடங்களுக்கு கொண்டுசெல்கிறது அவை பராமரிக்கப்படுகின்ற கட்டிடங்களைக் கட்டி எழுப்புகிறது தனக்கு எதிராகவே இந்தக் கட்டிடங்களை பாதுகாக்கிறது இராணுவத்தில் சேவை செய்கிறது அத்துடன் அதன் அத்தனை கருவிகளையும் உருவாக்குகிறது.
பாட்டாளி வர்க்கத்தை ஆயுதங்களிடம் இருந்து பிரிப்பது பூட்டுகளோ அல்லது சுவர்களோ அல்ல மாறாக கீழ்ப்படியும் பழக்கமும் வர்க்க மேலாதிக்க மற்றும் தேசியவாத விஷத்தால் உண்டாக்கப்பட்டிருக்கும் மயக்க நிலையும் தான்.
ஆனால் இங்கேயும் ஃபுரோசாரும் மற்றும் நூற்றுக்கணக்கிலான அச்சமுற்றிருக்கும் நாடாளுமன்றவாதிகள் பத்திரிகையாளர்கள் மற்றும் தொழிற்சங்க நிர்வாகிகளும் தங்களது இறுதி வாதத்தை மிகப் பலமானதை முன்வைக்கிறார்கள் ஆஸ்திரியா மற்றும் ஸ்பெயினிலான சமீபத்திய துயரகரமான அனுபவங்களுக்குப் பின்னர் உடல்ரீதியான போராட்டத்தின் வெற்றியின் மீது பொதுவாக கவனமாக சிந்திக்கும் மனிதர்கள் நம்பிக்கை வைக்க இயலுமா?
டாங்கிகள் நச்சு வாயு விமானத் தாக்குதல் என்று இன்றைய தொழில்நுட்பத்தைக் கொஞ்சம் எண்ணிப் பாருங்கள் ஏராளமான கவனமாக சிந்திக்கும் மனிதர்கள் எதையும் கற்றுக் கொள்ள விரும்புவதில்லை என்பதை மட்டுமல்ல கொஞ்சநஞ்சம் அவர்கள் இதுவரை கற்று வைத்திருந்ததையும் கூட பயத்தில் மறந்து போகிறார்கள் என்பதையே இந்த வாதம் எடுத்துக் காட்டுகிறது.
இராணுவ நுட்பத்தின் வளர்ச்சியானது புரட்சியை சாத்தியமற்றதாக்கும் என்பதையே பிலிஸ்டைன்கள் பல தசாப்தங்களாக சொல்லி வந்திருக்கின்றனர்.
இராணுவ நுட்பத்தின் அத்தனை வலிமையையும் வெளிக்கொண்டுவந்த கடைசியாக வந்த போருக்குப் பிந்திய காலத்தில் போல எண்ணற்ற புரட்சிகள் வெற்றிகரமான புரட்சிகள் உட்பட அதற்கு முன்னர் இருந்ததில்லை.
தானியங்கி துப்பாக்கிகளையும் இயந்திர துப்பாக்கிகளையும் டாங்கிகள் மற்றும் குண்டுவீசும் விமானங்கள் என்று பதிலீடு செய்திருக்கிறார்களே தவிர ஃபுரோசார் மற்றும் இத்யாதிகள் பழைய கூற்றுக்களைத்தான் புதிய கண்டுபிடிப்புகளைப் போல கொடுத்துக் கொண்டிருக்கிறார்கள்.
நமது பதில் இதுதான் ஒவ்வொரு எந்திரத்திற்கும் பின்னால் தொழில்நுட்பரீதியாக மட்டுமன்றி சமூக மற்றும் அரசியல் பிணைப்புகளின் மூலமாகவும் பிணைப்பு கொண்ட மனிதர்கள் இருக்கிறார்கள்.
வரலாற்று அபிவிருத்தியானது தள்ளிப்போட முடியாத ஒரு புரட்சிகரக் கடமையை வாழ்வா சாவா பிரச்சினையாக சமூகத்தின் முன்னால் நிறுத்துகின்றபோது தனது வெற்றியில்தான் சமூகத்திற்கான விடிவும் இருக்கிறது என்கிறதான ஒரு முற்போக்கான வர்க்கம் இருக்கின்றபோது அப்போது அந்த அரசியல் போராட்டத்தின் அபிவிருத்தியே புரட்சிகர வர்க்கத்தின் முன்னதாக பல தரப்பட்ட சாத்தியக்கூறுகளை எதிரியின் இராணுவப் படையை முடக்குவதில் இருந்து அதனை குறைந்தபட்சம் பகுதியாகவேனும் வென்றெடுப்பது வரை திறந்து விடுகிறது.
ஒரு பிலிஸ்டைனை பொறுத்தவரை இந்த சாத்தியக் கூறுகள் எல்லாம் திரும்பவும் வர முடியாத அதிர்ஷ்டகரமான விபத்துகளாகவே எப்போதும் தெரிகின்றன.
உண்மையில் ஒவ்வொரு மாபெரும் புரட்சியிலும் அதாவது ஒவ்வொரு உண்மையான வெகுஜனப் புரட்சியிலும் மிகவும் எதிர்பாராத ஆனால் அடிப்படையில் இயல்பானதான ஒன்றுசேர்க்கைகளின் ஒவ்வொரு வகை சாத்தியத்தையும் திறக்கக் காணலாம்.
சாதகமான சாத்தியக்கூறுகளை பயன்படுத்திக் கொள்ள வேண்டுமென்றால் அதற்கு புரட்சிகர விருப்பமும் வெல்வதற்கான இரும்பு போன்ற மன உறுதியும் அத்துடன் ஒரு துணிச்சலான மற்றும் தொலைநோக்குப் பார்வையுடனான தலைமையும் அவசியமானதாகும்.
இந்தப் பத்திரிகையை பொறுத்தவரை ஒரு முழுமையான புரட்சிகர நெருக்கடியில் மட்டுமே பொருத்தமாக இருக்கக் கூடியதொரு முழக்கத்தை இப்போது முன்வைப்பது ஏற்றுக் கொள்ள முடியாததாக இருக்கிறது.
வேட்டை இலக்கு கண்ணுக்குப் புலப்படாத வரை உங்கள் துப்பாக்கிகளை தயார் நிலையில் வைப்பது ஆபத்தானது என்கிறான் மிக விவேகமான வேட்டைக்காரன்.
எந்த தயாரிப்பும் இல்லாமல் முழுமையான புரட்சிகர நெருக்கடியின் சமயத்தில் பாட்டாளி வர்க்கத்தை அணிதிரட்டி ஆயுதபாணியாக்க முடியும் என்று தான் இன் மூலோபாயவாதிகள் உண்மையாகவே சிந்திக்கிறார்களா என்ன?
வெறும் உடற்பயிற்சி நிலையங்களில் மட்டுமல்லாது வெகுஜனங்களின் அன்றாடப் போராட்டங்களுடனான கலைக்கமுடியாத தொடர்பாகவும் ஒருவர் இடைவிடாது தயாரிப்பு வேலை செய்ய வேண்டும்.
இதன் அர்த்தம் இதுதான் உடனடியாக குடிமக்கள்படையை கட்டியெழுப்புவதும் அதேசமயத்தில் புரட்சிகரத் தொழிலாளர்கள் மற்றும் விவசாயிகளைப் பொதுவாக ஆயுதமயமாக்குவதற்குமான பிரச்சாரத்தை ஒருசேர நடத்துவதும் அவசியமாக இருக்கிறது.